بيخبرو إنّو مرّة القدّيسة تريزيا الطفل يسوع حلمت هيّي و نايمة إنّو رفيقتها الراهبة اللي كانت تهتم فيها هيّي و مريضة كانت عا شطّ البحر و معها شخصين ما بتعرفن.
قالولها تعي نروح مشوار بس قد منّن بخلاء و ما بدن يدفعو منيح استأجرو حمل بدل حمار و الحمل ما بيقدر يحمل تلات أشخاص عا ضهرو!
لمّا شافت هالحمل كيف مسكين و تعبان من شخصين عا ضهرو قالتلن أنا رح روح مشي و ما في شوَي وقع الحمل عالأرض من التعب...
بعدين طلع قدّامها حمل زغير ابيض مش شايفة متلو قبل قرّب منها و قدّم نفسو إلها.
هون فهمت إنّو رح يرافقها بمشوار حياتها و إنّو هيدا يسوع!
ربنا كافأها عا محبّتها لناس ما بتعرفن و تحمّلت اللي عملوه بدون ما تعترض...
الناس من هالنوع كتار بحياتنا بس يسوع عاطول حاضر تا يقلنا إننا مش لحالنا و تريز و ورداتها كمان... الله معكن!